Ved VM i skiskyting 2011 i mars deltok hun på det norske stafettlaget som kom på 5.-plass på 4 x 6 km. De andre på det norske laget var Synnøve Solemdal, Ann Kristin Flatland og Tora Berger. Ved NM i sksiskyting 2011 i Bardufoss i april kom hun på 5.-plass på sprinten, med tre tillegsminutter. På jaktstarten fikk hun til sammen seks bom på de fire skytingene, men beholdte 5.-plassen. Hun kom på 8.-plass på normaldistansen. På stafetten fikk hun sølv, sammen med Tiril Eckhoff og Heidi Maria Bøhler.